อยากทราบว่าเส้นเลือดที่ขึ้นบนเนินอกเกิดจากสาเหตุอะไรบ้างคะ
สวัสดีค่ะ การเห็นเส้นเลือดชัดขึ้นบริเวณเนินอกดังกล่าวมานั้น อาจมีได้หลายสาเหตุเช่น เป็นการขยายตัวชั่วคราวของเส้นเลือดเช่นโดนความร้อน มีความกังวล ตื่นเต้น ตกใจ หรือการมีกิจกรรมทางเพศ สาเหตุอื่นๆเช่น การมีเส้นเลือดอักเสบ แต่มักจะมาด้วยจุดจ้ำแดงที่บริเวณขามากกว่าตรงหน้าอก หรือเป็นเนื้องอกของเส้นเลือดแต่พบได้น้อย หรือเป็นจากโรคตับแข็ง ตับวาย มักเป็นลักษณะเส้นเลือดสีแดงๆเป็นแฉกชัดเจนคล้ายแมงมุมที่หน้าอกได้ในเบื้องต้น ไม่ไปแกะเกาบริเวณที่เป็น ยังไม่เอายาอะไรไปทาเอง หลีกเลี่ยงปัจจัยใดๆที่กระตุ้นให้มีอาการ สังเกตอาการค่ะ ถ้าเส้นเลือดดังกล่าวโตเร็ว ปวด บวม ลุกลามไปหลายตำแหน่ง ควรไปพบแพทย์เพื่อตรวจเพิ่มเติม